হাওড়াগামী ট্রেনের মাথায় যুবক! মুহূর্তে ঝলসে গেল দেহ

হাওড়া: হাওড়া স্টেশনে হঠাৎই দূরপাল্লার ট্রেনের উপরে চেপে বসেন এক যুবক। আর মুহুর্তের মধ্যে ঘটে যায় দুর্ঘটনা। হাইভোল্টেজ বৈদ্যুতিক তারে লেগে দাউ দাউ করে ঝলসে গেলেন যুবক। ঘটনার জেরে হাওড়া স্টেশন চত্বরে ছড়ায় ব্যাপক উত্তেজনা।

ঘটনাটি ঘটে গত শুক্রবার। রাত সাড়ে বারোটা নাগাদ হাওড়া স্টেশনের নিউ কমপ্লেক্সের ১৭ নম্বর প্লাটফর্মে দাঁড়িয়ে ছিল যশবন্তপুর এক্সপ্রেস। স্টেশন চত্বরের ভিড় এড়িয়ে হঠাৎই ওই যুবক উঠে পড়ে ট্রেনের মাথায়। সঙ্গে সঙ্গে তার গা লেগে যায় হাইভোল্টেজ তারে। আর তারপরেই ঘটে যায় দুর্ঘটনাটি। ঝলসে যায় ওই যুবক। ঘটনার সম্বন্ধে জানতে পেরে তড়িঘড়ি স্টেশনের কর্তব্যরত রেল পুলিশের জওয়ানরা ছুটে আসেন। যুবককে উদ্ধার করে ভর্তি করা হয় হাওড়া জেলা হাসপাতালের বার্ন ইউনিটে।

আরও পড়ুন: পড়ুয়া অনুযায়ী স্কুলে শিক্ষক সংখ্যা কত? রিপোর্ট তলব শিক্ষা দফতরের

তারপরেই ঘটনার তদন্তে নামে পুলিশ। তদন্ত নেমে পুলিশ জানতে পারে আহত যুবকের নাম শম্ভু কুমার যাদব। বোকারোর বাসিন্দা তিনি। পরিবারের লোকজনকে খবর দেওয়া হলে, তারা তড়িঘড়ি ঝাড়খণ্ডের বোকারো থেকে উপস্থিত হন হাওড়াতে এবং তারপর ওই যুবককে অ্যাম্বুলেন্সে করে নিয়ে যান বোকারোতে সেখানকার হাসপাতালে ভর্তি করানোর জন্য।

তদন্তে পুলিশ জানতে পারেন ওই যুবক মানসিক ভারসাম্যহীন। আপাতত সে ভর্তি রয়েছে বোকারোতে। মৃত্যুর সঙ্গে লড়াই চলছে তার।

দেখুন অন্য খবর

Powered by how to embed youtube video and